**16950 ενότητα 11.4**

**ΘΕΜΑ 4Ο**

Η Διεύθυνση Μάρκετινγκ θέτει στόχους, μελετά, σχεδιάζει τη στρατηγική ανάπτυξης και προώθησης των προϊόντων ή υπηρεσιών της επιχείρησης και αποφασίζει για τη βαρύτητα των συντελεστών του μίγματος του στρατηγικού σχεδιασμού Μάρκετινγκ, που πρέπει να αποφέρουν το επιθυμητό αποτέλεσμα.

Ποια είναι κατά τη γνώμη σας τα καθήκοντα και οι ενέργειες που πρέπει να κάνουν τα στελέχη των γραφείων Μάρκετινγκ;

Τα στελέχη των γραφείων Μάρκετινγκ μελετούν και σχεδιάζουν την ανανέωση των υπαρχόντων προϊόντων και τη δημιουργία καινούριων. Παρακολουθούν προσεκτικά την αγορά και τις κινήσεις του ανταγωνισμού και διαμορφώνουν τον τρόπο αντιμετώπισής του. Προσδιορίζουν τους στόχους και τη στρατηγική των επιμέρους προϊόντων, των τιμών, της διακίνησης, του δικτύου πωλήσεων, της διαφήμισης, των δημόσιων σχέσεων και της προώθησης πωλήσεων. Σχεδιάζουν την επικοινωνία, καθώς και τα προγράμματα προώθησης πωλήσεων της επιχείρησης, που υλοποιούνται είτε από το ίδιο το γραφείο, είτε τη διαφημιστική εταιρία ή από άλλους ανεξάρτητους συνεργάτες.